11. Forslag til lokalplan nr. 435 Skole, Daginstitution og boligområde i Foldby-Norring 
(Åben)
Tidl. politisk behandling PL-U, 02.05.24, pkt. 3
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til ”Forslag til lokalplan nr. 435 Skole, 
daginstitution og boligområde i Mimi Lind” og ”Forslag til tillæg nr. 22 til 
Kommuneplan 2021-32” med henblik på, at sagen efterfølgende fremlægges i offentlig høring. 
Lokalplanforslaget tager udgangspunkt i [adresse] ønske om at etablere en ny skole og 
daginstitution i sammenhæng med er nyt boligområde i Mimi Lind.
Lokalplanområdet ligger i den nordlige del af Norring, nord for [adresse] og omfatter et areal på ca. 15,5 
ha. Området ligger placeret med kort afstand til Hinnerup og [adresse] og afgrænses mod nord af Norring 
[adresse] og et fredet naturområde omkring denne. Mod øst og vest grænser området op til åbne marker. 
Mod sydvest ved [adresse] ligger en landbrugsejendom og langs [adresse] ligger et mindre område 
med boliger. Udover gården ved [adresse], er lokalplanområdet ubebygget og anvendes som 
landbrugsjord.
En mindre del af lokalplanområdet ligger inden for kommuneplanramme 7.BO.2, der udlægger området til 
åben-lav og tæt-lav boligbebyggelse. Den resterende del af lokalplanområdet er ikke rammelagt. 
Lokalplanen er således ikke i overensstemmelse med kommuneplanen, og der skal derfor udarbejdes et 
kommuneplantillæg, der udlægger området dels til offentligt formål, dels til naturområde og dels til område 
til boligformål.
Formålet med lokalplanen er at skabe et attraktivt skole- og fritidsområde i nærhed til et nyt boligområde, 
med gode stiforbindelser til resten af Mimi Lind og i samspil med områdets naturkvaliteter. 
VURDERING
Planlægningen for området sker med baggrund i Budget 2024-27 (A-301), der omfatter udarbejdelse af et 
forslag til tillæg til Kommuneplan 2021-32 samt udarbejdelse af et lokalplanforslag.
Mimi Lind forventes de næste 20 år at vokse med 25 % til mere end 1.800 indbyggere. Denne 
befolkningstilvækst betyder, at behovet for skole og dagtilbud vil stige. Teknik og Miljø undersøgte derfor i 
2023 mulighederne for at renovere og udvide den eksisterende Korsholm Skole og Børneunivers. 
Undersøgelsen viste, at bygningernes stand og udformning ikke muliggør en genanvendelse af det 
eksisterende byggeri. 
Med vedtagelsen af Budget 2024-27 vedtog Byrådet på den baggrund at bygge et nyt samlet skole-, fritids- 
og dagtilbud i Mimi Lind på en ny placering. Dels giver en ny placering mulighed for at anvende de 
eksisterende bygninger i opførelsesfasen. Dels giver en ny placering mulighed for bedre udearealer og 
markant mindre støjbelastning.
[adresse]: EMN-2024-00927
Dok-ID: 3795340
Sagsbehandler: jhne
Byråd
26. november 2024  19:00
Teknik og Miljø vurderer, at der med den aktuelle placering nord for [adresse] vil være mulighed for at 
lave en god sikker skolevej med opkobling på den eksisterende infrastruktur i Foldby-Norring i nærhed til 
attraktive omgivelser, der kan inddrages i undervisningen samt i fritids- og dagtilbuddets daglige aktiviteter. 
Placeringen nær [adresse], vil give gode muligheder for at inddrage natur og udeliv i dagligdagen 
i skole, fritids- og dagtilbud. Der er desuden kort afstand til [adresse], som derfor kan anvendes i 
skolens idrætsundervisning. 
Lokalplanforslaget giver også mulighed for etablering af boliger i umiddelbar nærhed til skole og 
daginstitution. Dette kan blandt andet bidrage til at sikre den bedste anvendelse af den infrastruktur, der 
anlægges i forbindelse med skolebyggeriet. Nye boliggrunde tæt på dagtilbud og skole vurderes at være 
særdeles attraktive. Der er primært tale om åben-lave boliger, som skal sikre en mangfoldig byudvikling i 
Mimi Lind, der i forvejen har en forholdsvist stor andel af tæt-lave boliger. 
Boligområdet disponeres omkring to boligveje der går fra syd mod nord. Området omkring og mellem 
boligparcellerne udlægges som grønne kiler, så der skabes kig mod naturen og landskabet nord for 
lokalplanområdet. I de grønne kiler kan der placeres stier og regnvandsgrøfter. Fælles opholdsarealer 
placeres spredt i bebyggelsen, så der skabes flere mindre opholdsarealer, der er med til at skabe en grøn 
og varieret boligbebyggelse.
Etablering af en ny skole og daginstitution og et boligområde i i Foldby-Norring vurderes at være i 
overensstemmelse med retningslinjerne i Kommuneplan 2021-32 for placering af dagtilbud og skoler. De 
placeres i sammenhæng med et byområde, hvilket giver bedre udnyttelse af arealerne, og på samme areal, 
hvilket giver mulighed for overlap af funktioner imellem skole og daginstitution.
Håndtering af regnvand inden for lokalplanområdet skal ske på overfladen og lokalplanforslaget indeholder 
bl.a. bestemmelser om, at regnvand skal afledes i åbne render eller grøfter, så det bidrager til rekreativ 
kvalitet for området. Vandhåndteringen vurderes at være i overensstemmelse med retningslinjerne i 
Kommuneplan 2021-32 vedrørende bæredygtig vandhåndtering herunder indarbejdelse af LAR-løsninger 
i byudviklingen.
Forslaget indarbejder biodiversitet i området på en måde, hvor det skaber merværdi for området. Dette 
vurderes at være i overensstemmelse med Favrskov Kommunes biodiversitetsplan ”Vild med Favrskov”.
ØKONOMI
Planlægningen medfører i sig selv ikke direkte afledte udgifter for Favrskov Kommune. Der vil komme 
udgifter til grundkøb, projektering, byggemodning og opførelse af skole, fritids- og dagtilbud. Hvis [adresse] 
Kommune erhverver den del af området, som omfatter boliger, vil der desuden være afledte udgifter til 
byggemodning af dette område, som siden vil kunne sælges med indtægter til følge.
Lokalplanområdet ligger i landzone og overføres ved lokalplanens endelige vedtagelse til byzone.
Da planlægningen er igangsat på kommunens initiativ, er der ikke underskrevet fraskrivelseserklæring og 
deklaration om sprøjtemiddelforbud af den nuværende grundejer. Der vil blive tinglyst sprøjtemiddelforbud 
på den kommunalt ejede del af lokalplanområdet.
INDDRAGELSE
Med baggrund i byggeriets kompleksitet og mange interessenter er der nedsat en politisk følgegruppe for 
arbejdet med udvikling af området, lokalplanarbejdet og inddragelse frem til byggeprogramudvalgets 
arbejde påbegyndes. Det forudsættes, at følgegruppens arbejde ophører, når byggeprogramudvalgets 
arbejde påbegyndes forventet ultimo 2024. 
Det er et selvstændigt mål med planloven, at offentligheden i videst muligt omfang inddrages i 
planlægningsarbejdet.
Lokalplanforslaget skal efter godkendelse offentliggøres ved annoncering på kommunens hjemmeside med 
en indsigelsesfrist, som Teknik og Miljø anbefaler fastlagt til otte uger.
INDSTILLING
Direktøren for Teknik og Miljø indstiller til Byrådet:
1.
At ”Forslag til lokalplan nr. 435 Skole, daginstitution og boligområde i Mimi Lind” og ”Forslag til 
tillæg nr. 22 til Kommuneplan 2021-32 godkendes og fremlægges i offentlig høring i otte uger.
BESLUTNING
Plan- og Landdistriktsudvalget, 4. november 2024:
Fraværende: Ingen
Indstilles godkendt.
Økonomiudvalget, 19. november 2024:
Fraværende: Ingen
Indstilles godkendt.
Byrådet, 26. november 2024:
Fraværende: Ingen
Godkendt.
Bilag

Forslag til lokalplan nr. 435 Skole, daginstitution og boligområde i Foldby-Norring (3797985)

Forslag til tillæg nr. 22 til Kommuneplan 2021-32 (3797984)
